ประจำเดือนมาล่าสุด 4/10/2563 ปัจจุบัน 3/1/2654 ยังไม่เป็นประจำเดือน ตรวจการตั้งครรภ์แล้วหลายครั้งไม่พบการตั้งครรภ์ มีตกขาวทุกวัน สีขาวขุ่นลักษณะแป้งเปียก ไม่มีอาการแสบคันและมีกลิ่น ปัสสาวะปกติไม่มีแสบขัด แต่มีอาการเจ็บท้องน้อยจี๊ดๆบางครั้งแต่ไม่มาก ทุกครั้งที่มีเพศสัมพันธ์ไม่เคยป้องกัน หลั่งในตลอด มีเพศสัมพันธ์ล่าสุดวันที่ 31/12/2563 อยากทราบว่าเป็นอะไร
สวัสดีค่ะ หากประจำเดือนครั้งสุดท้ายคือ 4 ต.ค.63 แล้วหลังจากนั้นยังไม่มา แต่ได้ตรวจหาการตั้งครรภ์หลายครั้งแล้วไม่พบ ก็อาจเกิดจากสาเหตุ เช่น1. มีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้2. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิว ขนดกมากกว่าผู้หญิงทั่วไป3. มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ4. มีพังผืดในโพรงมดลูก จากการเคยมีมดลูกอักเสบหรือเคยขูดมดลูก5. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นนอกจากนี้ หากมีการใช้ยาฮอร์โมนต่างๆ อยู่ ก็อาจเป็นผลของฮอร์โมนได้หากประจำเดือนยังคงไม่มา ก็ควรไปพบแพทย์เพื่อตรวจหาสาเหตุค่ะสำหรับอาการตกขาว ที่มีทุกวัน หากมีกลิ่นเหม็นผิดปกติ อาจเกิดจากการอักเสบของช่องคลอดจากเชื้อแบคทีเรีย แนะนำควรงดการสวนล้างช่องคลอด ไม่ใช้น้ำยาล้างอวัยวะเพศ หากอาการไม่ดีขึ้น ก็ควรไปพบแพทย์ เพื่อตรวจเช่นกันค่ะ